ການສ້າງເຂື່ອນໄຊຍະບູລີ ໃນພາກເໜືອຂອງລາວ
ການຊຸກຍູ້ໃຫ້ມີການສ້າງເຂື່ອນໃສ່ລໍາແມ່ນໍ້າຂອງ ພາໃຫ້ມີ ການເຕືອນຄັ້ງໃໝ່ ກ່ຽວກັບອະນາຄົດຂອງແມ່ນໍ້າດັ່ງກ່າວ.
ບັນດາລັດຖະບານຂອງປະເທດຕ່າງໆທີ່ຕັ້ງຢູ່ເລາະລຽບແຄມແມ່ນໍ້າຂອງໃກ້ຈະທຳການຕັດ ສິນໃຈແລ້ວ ກ່ຽວກັບແຜນການສ້າງເຂື່ອນໄຟຟ້າພະລັງນໍ້າໃຫຍ່ແຫ່ງນຶ່ງຢູ່ ສປປ ລາວ ດັ່ງທີ່ນາຍ Ron Corben ຜູ້ສື່ຂ່າວຂອງ VOA ລາຍງານມາແຕ່ບາງກອກແລ້ວກໍແມ່ນ ວ່າ ພວກນັກອານຸລັກສະພາບແວດລ້ອມມີຄວາມຢ້ານກົວວ່າ ແຜນການກໍ່ສ້າງຫຼາຍໆເຂື່ອນ ໃສ່ລຳແມ່ນໍ້າຂອງ ຈະສ້າງຄວາມເສຍຫາຍຕໍ່ສິ່ງແວດລ້ອມແລະວິຖີການດຳລົງຊີວິດ ຫລືບ່ອນທຳມາຫາກິນ ຂອງປະຊາຊົນທີ່ອາໄສຢູ່ເລາະລຽບຕາມລຳແມ່ນໍ້ານັ້ນ ໃນພາກເໜືອຂອງລາວ ລັດຖະບານມີແຜນການ ຈະສ້າງ ເຂື່ອນໄຟຟ້າ ພະລັງນໍ້າຂະໜາດໃຫຍ່ທີ່ແຂວງໄຊຍະບູລີ ຊຶ່ງຈະສາມາດຜະລິດກະແສໄຟຟ້າໄດ້ 1,260 ເມກາວັດ ໃສ່ລຳແມ່ນໍ້າຂອງຕອນລຸ່ມ ເຂື່ອນດັ່ງກ່າວແມ່ນເຂື່ອນທຳອິດຂອງຈຳນວນທັງໝົດ 12 ເຂື່ອນທີ່ມີແຜນການຈະສ້າງໃສ່ລຳແມ່ນໍ້າຂອງ ບັນດາລັດ ຖະບານຂອງປະເທດຕ່າງໆໃນຂົງເຂດເອເຊຍຕາເວັນອອກ ສຽງໃຕ້ທີ່ພົວພັນນຳການສ້າງເຂື່ອນເວົ້າວ່າເຂື່ອນເຫຼົ່ານີ້ຈະ ເປັນແຫຼ່ງພະລັງງານທີ່ສະອາດ ສຳລັບຂົງເຂດພວມມີການ ພັດທະນາຢ່າງວ່ອງໄວ ແລະຈະຊ່ອຍຫຼຸດຜ່ອນຄວາມທຸກ ຍາກ ໂຄງການເຂື່ອນໄຊຍະບູລີທີ່ມີມູນຄ່າ 3,500 ລ້ານໂດລາ ນັ້ນຈະສ້າງຂຶ້ນດ້ວຍການຮ່ວມມືກັບໄທ ຊຶ່ງຈະເປັນຜູ້ຊື້ ໄຟຟ້າ ເກືອບທັງໝົດ ທີ່ເຂື່ອນດັ່ງກ່າວຈະຜະລິດອອກ ນີ້ເປັນໂຄງການອັນທຳອິດ ທີ່ຈຳເປັນຈະຕ້ອງໄດ້ຮັບການອະນຸມັດຈາກລັດຖະບານຂອງ 4 ປະເທດ ທີ່ຕັ້ງຢູ່ເລາະລຽບແຄມແມ່ນໍ້າຂອງຕອນລຸ່ມອັນມີ ສປປ ລາວ, ໄທ, ກຳປູເຈຍແລະ ຫວຽດນາມ ພາຍໃຕ້ຂັ້ນຕອນຂອງການປຶກສາຫາລືທີ່ກຳກັບເບິ່ງນໍາໂດຍ ຄະນະກຳມາທິ ການແມ່ນໍ້າຂອງ ຫລື MRC ບັນດາລັດຖະບານຂອງປະເທດເຫຼົ່ານີ້ອາດຈະນຳສະເໜີການຕັດສິນໃຈຂອງ ພວກເຂົາເຈົ້າ ພາຍໃນເດືອນນີ້ກໍເປັນໄດ້ ພາຍໃຕ້ຂໍ້ຕົກລົງສະບັບນື່ງ ທີ່ເຊັນກັນໃນປີ 1995 ນັ້ນ ປະເທດທັງ 4 ຈະຕ້ອງຮ່ວມມືກັນ ເພື່ອຄໍ້າປະກັນການພັດທະນາແບບຍືນຍົງຢູ່ຕາມລະບົບແມ່ນໍ້າຂອງ ທີມີຄວາມຍາວທັງໝົດ 4,900 ຫຼັກກິໂລແມັດນັ້ນ ບັນດາກຸ່ມປົກປ້ອງສະພາບແວດລ້ອມກ່າວວ່າ ຂັ້ນຕອນການປຶກສາຫາລືທີ່ວ່ານີ້ບໍ່ມີຄວາມ ໂປ່ງໃສ ແລະແຜນການກໍ່ສ້າງເຂື່ອນຕ່າງໆນັ້ນບໍ່ໄດ້ມີການອະພິປາຍຂອງປະຊາຊົນຫຼືການ ສຶກສາຄົ້ນຄວ້າໃນເຂດທ້ອງຖິ່ນຢ່າງພຽງພໍ ນາງ Ame Trandem ຈາກກຸ່ມປົກປ້ອງສະພາບແວດລ້ອມແມ່ນໍ້າສາກົນກ່າວວ່າ ລັດຖະ ບານຂອງປະເທດຕ່າງໆ ຍັງບໍ່ທັນໄປຮອດຈຸດບ່ອນທີ່ພວກເຂົາເຈົ້າສາມາດທຳການຕັດສິນ ໃຈແບບຮອບຮູ້ໄດເທື່ອ // ສຽງ // ນາງ Trandem ກ່າວວ່າ “ ຄະນະກຳມາທິການແມ່ນໍ້າຂອງຫລື MRC ຊຶ່ງໄດ້ຮັບເງິນສະໜັບສະໜຸນຈາກປະເທດຕ່າງໆ ຮວມທັງອອສເຕຣເລຍ ນິວຊີແລນ ສະຫະພາບຢູໂຣບແລະສະຫະລັດນັ້ນ ກໍໄດ້ແນະນຳໃຫ້ ເລື່ອນເວລາ ໃນການກໍ່ສ້າງເຂື່ອນໄຊຍະບູລີອອກໄປເຊ່ນກັນ ໂດຍທີ່ຄະນະກຳມາທິການດັ່ງ ກ່າວເວົ້າວ່າ ມີຄວາມຈຳເປັນສຳລັບການດຳເນີນງານເພີ່ມຕື່ມ ເພີ່ອຊັ່ງຊາຕີລາຄາເບິ່ງຜົນກະ ທົບຈາກການສ້າງ ເຂື່ອນທັງ 12 ແຫ່ງນັ້ນ ແຕ່ລັດຖະບານລາວກ່າວວ່າ ຕົນມອງບໍ່ເຫັນເຫດຜົນໃດໆທີ່ຈະຕ້ອງມີການຊັກຊ້າ ແລະເວົ້າ ວ່າລັດຖະບານລາວໄດ້ດຳເນີນການຢ່າງຖືກຕ້ອງທຸກຢ່າງກ່ຽວກັບຂໍ້ບັງຄັບທາງດ້ານກົດໝາຍ ສິ່ງແວດລ້ອມ ແລະດ້ານສັງຄົມ ທ່ານອະນົນ ສະນິດວົງ ນັກຊ່ຽວຊານກ່ຽວກັບເລື່ອງດິນຟ້າ ອາກາດ ຂອງມະຫາວິທະຍາໄລຈຸລາລົງກອນທີ່ປະເທດໄທ ກ່າວວ່າ ຍ້ອນວ່າເຂື່ອນຕ່າງໆຄວບຄຸມການໄຫຼຂອງແມ່ນໍ້າ ເຂື່ອນເຫຼົ່ານີ້ຈື່ງອາດເປັນໄພອັນຕະລາຍ ຕໍ່ຊີວະນາໆພັນ ແລະເສດຖະກິດໄດ້ // ສຽງ // ທ່ານອະນົນເວົ້າວ່າ “ ພວກນັກອານຸລັກສະພາບແວດລ້ອມເຊ່ນນາງ Ame Trandem ຈາກອົງການແມ່ນໍ້າສາກົນ ກ່າວວ່າ ປະຊາຊົນຈຳນວນຫຼາຍໆລ້ານຄົນຈະໄດ້ຮັບຜົນກະທົບຈາກການສ້າງເຂື່ອນໃສ່ແມ່ນໍ້າ ຂອງ // ສຽງ // ນາງ Trandem ກ່າວວ່າ ພວກນັກເຄື່ອນໄຫວເພື່ອປົກປ້ອງສະພາບແວດລ້ອມ ພວມທຳການກົດດັນ ໃຫ້ລັດຖະບານ |ຂອງທັງ 4 ປະເທດ ໃນເຂດລຸ່ມແມ່ນໍ້າຂອງ ຢຸດເຊົາໂຄງການສ້າງເຂື່ອນໄຟຟ້າພະລັງນໍ້າ ໄຊຍະບູລີ ເພື່ອທຳການຊັ່ງຊາຕີລາຄາເພີ່ມຕື່ມກ່ຽວກັບຜົນກະທົບໃນໄລຍະຍາວຕໍ່ທັງແມ່ນໍ້າ ຂອງແລະປະຊາຊົນທີ່ອາໄສຢູ່ເລາະລຽບສອງຟາກຝັ່ງຂອງແມ່ນໍ້າດັ່ງກ່າວນີ້